# Gimnazija Šentvid

Prušnikova 98

Aktiv profesoric kemije

Šol. l. 2017/18

**ENOTNA MERILA PREVERJANJA IN OCENJEVANJA ZNANJA**

**PRI PREDMETU KEMIJA**

1. **Oblike in načini ocenjevanja.** Preverjanje in ocenjevanje znanja je ustno in pisno (pouk, eksperimentalno delo). Ocenjujemo tudi učne liste, seminarske naloge, eksperimentalne vaje, projektno-sodelovalno delo ter naloge v spletni učilnici. Upoštevamo tudi sodelovanje dijakov in preverjamo opravljene domače naloge, ki jih *lahko* ocenimo. **Če dijak nima domače naloge, profesorica *lahko* ustno preveri in oceni njegovo znanje. S tem stavkom, s katerim so dijaki seznanjeni, je tako spraševanje napovedano.**
   * Ustno preverjanje in ocenjevanje je napovedano v vseh oddelkih.
   * Pisno preverjanje in ocenjevanje je napovedano na začetku ocenjevalnega obdobja. Pred vsakim pisnim ocenjevanjem je ena šolska ura namenjena preverjanju znanja dijakov. Domača naloga pred pisnim preverjanjem je obvezna.
2. **Merila pisnega in ustnega ocenjevanja**

Pri poučevanju upoštevamo priporočilo učnega načrta, da ocenjujemo le splošna znanja, ki so opredeljena kot znanja, potrebna za splošno izobrazbo, in so namenjena vsem dijakom/dijakinjam, zato jih mora učitelj obvezno obravnavati. Posebna znanja oz. dodatna ali poglobljena znanja pa obravnavamo glede na zmožnosti in interese dijakov/dijakinj (v nižjih letnikih ne ocenjujemo) ter praviloma v 4. letniku in pri pripravah na tekmovanje.

Pričakovani dosežki dijakov izhajajo iz zapisanih ciljev, vsebin in kompetenc učnega načrta za kemijo v gimnazijah. Dijaki/dijakinje jih za posamezno oceno dosegajo v različnem obsegu in na različnih taksonomskih stopnjah.

2.1 Pregled oblik, načinov in kriterijev ocenjevanja

50 – 62 % zadostno

63 - 77 % dobro

78 - 89 % prav dobro

90 – 100 % odlično

* + Pri pisnem preverjanju za dijake, ki se pripravljajo na maturo, je prag za pozitivno oceno lahko tudi nižji, in sicer do 3 %, pri čemer se ustrezno spremenijo tudi drugi kriteriji.
  + Če dijak pred zaključkom pouka popravlja dve negativni oceni, ju popravi s pisnim testom, pri katerem mora doseči najmanj 55 % možnih točk.
  + V kolikor dijak (1. – 3. letnik) pri rednem pisnem ocenjevanju doseže do 2 % manj kot je zapisano v kriteriju ocenjevanja, ima možnost ustnega zagovora za višjo oceno, o čemer se dogovori s profesorjem. Če je na testu naloga, s katero lahko dijak dobi dodatne točke, nima možnosti zagovora za višjo oceno.
  + Dijak lahko popravlja negativne ocene iz več vsebinskih sklopov s preglednim pisnim testom v skladu z dogovorom s profesorjem.
  + V 4. letniku dijaki popravljajo negativne pisne ocene z naslednjim rednim pisnim testom.
  + Dijak popravi ustno nezadostno oceno z ustno ali pisno pozitivno oceno, pisno pa le s pisno pozitivno oceno oz. z ustnim ocenjevanjem, kadar se tako dogovori z učiteljem.
  + Dijak v konferenčnem obdobju ni dosegel pozitivne ocene, če ima dve pisni negativni oceni, ne glede na to, če ima eno ustno oceno pozitivno.
  + Če dijak v konferenčnem obdobju ni dosegel pozitivne ocene, jo lahko popravlja v štirinajstih dneh, v izjemnih primerih pa najkasneje v treh tednih po konferenci. Dijak mora negativno oceno popraviti s preglednim testom, pri katerem mora doseči najmanj 50 % možnih točk.
  + Dijaku se ob koncu pouka zaključi pozitivna ocena iz predmeta kemija, če je bil uspešen pri ocenjevanju znanja iz vseh obveznih vsebin, ki so predpisane z veljavnim učnim načrtom. Dijak mora imeti opravljene vsaj tri laboratorijske vaje (od petih), da ima opravljene vse obveznosti pri predmetu ob koncu pouka.

1. **Popravni izpiti** so ustni, razen v četrtem letniku, kjer mora dijak opraviti tudi pisni del izpita. Dijak 4. letnika lahko pristopi k ustnemu delu izpita, če na pisnem delu doseže vsaj 45 % možnih točk. Na vsakem izpitnem listu so tri vprašanja, ki pokrivajo večino učne vsebine glede na UN za posamezen letnik. Dijak izvlečeni listek lahko zamenja le enkrat. Na ustni izpit se pripravlja 15 minut, odgovarja pa največ 20 minut. Učitelj izpraševalec lahko postavlja dodatna vprašanja, ki pomagajo k bolj objektivni oceni dijaka.
2. **Eksperimentalne vaje** ocenjujemo ustno in/ali pisno. Pred vajo dijake seznanimo z načinom ocenjevanja njihovega dela.

**4. 1. Oblike in načini ocenjevanja eksperimentalnih vaj**

Pri ocenjevanju vaj upoštevamo:

* varnost pri delu (dijak mora po zakonu o varstvu pri delu imeti zaščitno haljo, za ostala zaščitna sredstva (očala, rokavice,…) poskrbimo v šoli),
* natančnost pri izvedbi (pravilnost rezultatov, sprotno vpisovanje sprememb, kontrola reakcijskih okoliščin,…),
* spretnost izvajanja poskusov in organizacija dela (aktivnost dijaka v skupini, izvedba v predpisanem času),
* zbiranje, urejanje in analiza podatkov (pravilno izpolnjene tabele s podatki, narisani grafi,…)
* urejeno zapisano poročilo z ustreznimi ugotovitvami, ki se nanašajo na zaključke iz prejšnje alineje,
* odgovori na dodatna vprašanja,
* rešitve dodatnih računskih nalog,
* ustno preverjanje zgoraj navedenih in izpolnjenih kriterijev.

V 4. letniku ali v 3. letniku (če vaja šteje kot maturitetna) upoštevamo naslednja področja ocenjevanja:

* poznavanje teoretičnih osnov vaje,
* načrtovanje eksperimentalnega dela in upoštevanje pravil kemijske varnosti,
* spretnost pri delu v laboratoriju z izvedbo in zapisom meritev,
* urejanje in analiza podatkov,
* argumentirano oblikovanje zaključkov.

**4.2 Merila ocenjevanja eksperimentalnih vaj**

Kadar ocenjujemo poročila, upoštevamo delež pravilnih odgovorov. Kriterij za oceno je enak kot pri pisnem ocenjevanju.

Na vaje morajo priti dijaki pripravljeni, kar pomeni, da poznajo osnovne pojme eksperimentalne vaje. Ko napovemo datum eksperimentalne vaje, obenem napovemo tudi verjetnost ustnega preverjanja. Pri nekaterih vajah dijaki poročajo o svojem delu in rezultatih ostalim sošolcem in poročilo je lahko enakovredno ustni oceni. Eksperimentalne vaje so sestavni del pouka kemije, zato je učna vsebina zastopana v rednem ustnem in pisnem ocenjevanju znanja. Vaje ocenjujemo glede na predelano in utrjeno snov.

**5.** **Načrt ocenjevanja znanja**

Vsak učitelj načrtuje več preverjanj kot ocenjevanj znanja. Pisno ocenjevanje prilagodi letniku, predelani snovi, urniku in znanju dijakov. V razredih s 70 urami pouka pisno ocenjujemo največ štirikrat, pri izbirnem predmetu največ šestkrat, ne upoštevajoč pisnih preverjanj za izboljševanje ocen.

Pri naravoslovnem modulu v 3. letniku (35 ur) načrtujemo eno pisno ocenjevanje znanja, oceno seminarske naloge in oceno iz domačih nalog. Vse ocene upoštevamo pri zaključevanju ocene pri predmetu kemija. Pri modulu v 2. letniku pridobijo oceno seminarske naloge le tisti dijaki, ki izberejo temo pri kemiji.

**6. Standardi znanj za pozitivno oceno - splošni**

Standardi znanja definirajo raven zahtevnosti pričakovanih dosežkov. Vsebinski definirajo, *kaj* morajo dijaki vedeti in znati narediti. Izvedbeni definirajo *kako dobro* morajo učenci opraviti svoje delo. Standardi znanj za posamezno oceno so v skladu z osnovnimi vsebinskimi, procesnimi in odnosnimi cilji, in sicer po vsebinskih sklopih za splošna znanja (1. – 3. letnik), posebna znanja (4. letnik) in kroskurikularne povezave (modul 3. letnik), kakor so opredeljeni v Posodobljenem učnem načrtu za gimnazijo (april 2008) in Letnem delovnem načrtu aktiva učiteljev kemije.